OzLabs/hebrew-wiki-articles huggingface dataset:
Fiddler

Fiddler הוא כלי גרפי למעקב אחר תעבורה בפרוטוקולי HTTP ו-HTTPS. בנוסף משמש גם לאיתור שגיאות ובדיקות אבטחה של יישומי אינטרנט. פותח על ידי אריק לורנס, ומתוחזק על ידי חברת טלריק.

הכלי ניתן להורדה בחינם דרך האתר הרשמי וזמין למערכות ההפעלה Mac, Linux, ו-Windows.

==היסטוריה==
* הגרסה הראשונה של הכלי שוחררה על ידי אריק לורנס בתאריך 6 באוקטובר 2003.
* ב-12 בספטמבר 2012 רכשה חברת טלריק את הזכויות על הכלי.
* ב-23 בדצמבר 2015 הודיע אריק לורנס כי הוא עוזב את חברת טלריק ועובר לגוגל.

==אפשרויות הכלי==
* רחרחן (Sniffer) תעבורה בפרוטוקולי HTTP ו-HTTPS - הקלטה ושחזור של התעבורה.
* בדיקה ושינוי בקשות (Interception) העוברות מהלקוח אל השרת ולהפך.
* פענוח תעבורה מוצפנת בפרוטוקול HTTPS.
* בדיקת ביצועים, צפייה בנתוני הדף ומשקלו.
* פיתוח והרחבת אפשרויות הכלי, על ידי פיתוח צד שלישי או דרך רשימת ההרחבות.
* איתור שגיאות.

==ראו גם==
* רחרחן
* Wireshark
* Burp Suite

==קישורים חיצוניים==

* 
* [https://github.com/telerik/fiddler-docs עמוד התוכנה באתר Github] 
* [https://www.telerik.com/fiddler/add-ons רשימת ההרחבות של הכלי] 
* פאביו ליאור רחמים, [https://www.omegaton.com/2017/08/fiddler.html המדריך השלם ל-Fiddler]

קטגוריה:תוכנות אבטחת מחשבים
קטגוריה:תוכנה חופשית
קטגוריה:רחרחנים
האקדמיה של סן לוקא

האקדמיה של סן לוקא (באיטלקית: Accademia di San Luca) היא איגוד של אוֹמָנים שנוסד ברומא בשנת 1593 במטרה לשפר את מעמדם של אוֹמנים: ציירים, פסלים וארכיטקטים וליצור אבחנה בינם לבין סתם אוּמנים ובעלי מלאכה. האיגוד עדיין (2020) פעיל ושמו כיום האקדמיה הלאומית של סן לוקא (Accademia Nazionale di San Luca).
לוקס הקדוש מציג את תמונת הבתולה מאת [[גוארצ'ינו]] 

==היסטוריה==
===רקע===
במהלך המאות ה-16 וה-17 התקבצו ברומא אוֹמָנים רבים מכל רחבי איטליה ומשאר אירופה. הם באו לקחת חלק בתנופת הבנייה הגדולה של העיר. אחרים באו להכיר את העתיקות הקלסיות שהלכו ונחשפו או ללמוד מגדולי האמנים שכבר פעלו שם. רבים מהם, בעיקר הצעירים, נתקלו בקשיים של מציאת מקומות דיור, עבודה ומורים. גם למנוסים יותר לא היה קל למצוא פטרונים ולהקים סדנאות משלהם. מכאן הצורך בהקמת "איגוד מקצועי" של אוֹמָנים.

===הקמת האקדמיה===
את הרעיון הציע האפיפיור גרגוריוס ה-13 כבר ב-1577. הכוונה הייתה לארגון שידאג לצרכים "החינוכיים, החברתיים, והמקצועיים של הציירים, הפסלים והארכיטקטים של רומא". השלב הבא היה פרסום, בשנת 1588, של בולה אפיפיורית, על ידי האפיפיור סיקסטוס החמישי, בולה שהורתה על פירוק גילדת הציירים (Università dei Pittori) הקיימת ועל הקמת האקדמיה. ניתן לה השם ה"אקדמיה של סן לוקא" על שם לוקאס הקדוש שלפי המסורת הנוצרית היה צייר האיקונות הראשון ולכן נחשב לפטרון של האומנים.

בסופו של דבר האקדמיה הוקמה ב-1593 על ידי פדריקו צוקרי ששימש גם כמנהלה הראשון.

===התבססות האקדמיה===
הקמפוס של האקדמיה הוקם בתוך הפורום סביב כנסיית "הקדושים לוקא ומרטינה" (Santi Luca e Martina). כבר ב-1588 קיבלה האקדמיה את הכנסייה, ששמה עד אז היה "כנסיית סנטה מרטינה". לאחר הקמתה בפועל, ב-1593, האקדמיה שיפצה את הכנסייה, שינתה את שמה, ובנתה לעצמה מספר מבנים סביב לה.

ב-1620 קיבלה האקדמיה, מהאפיפיור אורבנוס השמיני, את הסמכות לקבוע מי יחשב לאוֹמן ברומא. ב-1630 קיבלה סמכות לגבות מס מכל האומנים ומכל סוחרי האמנות.

==האקדמיה כיום==
ֹהאקדמיה נקראת כיום "האקדמיה הלאומית של סן לוקא". היא ממוקמת ברומא, בפלצו קרפניה (Palazzo Carpegna), ארמון מהמאה ה-16, הנמצא בכיכר האקדמיה של סן לוקא (Piazza dell'Accademia di San Luca). היא כוללת מוזיאון ובו אוסף ייחודי של תמונות, פסלים ורישומים וגם כ-500 תמונות דיוקן של נשיאי האקדמיה לדורותיהם.

==חברי האקדמיה לדורותיהם ==
* ברניני
* גוארצ'ינו
* אל גרקו
* סימון וואה
* שארל לה ברן
* קלוד לורן
* ג'ובאני בטיסטה פיראנזי
* ניקולא פוסן
* פדריקו צוקרי
* אנג'ליקה קאופמן
* פייטרו דה קורטונה
* אנטוניו קנובה
* חוסה דה ריברה
* רוזלבה קריארה
* לוויניה פונטנה
* אליזבט ויז'ה-לה ברן
* למבר סיז'יסבר אדם
* ברטל תורוואלסן
* קלוד לורן
* לואיג'י ביינאה
* רינלדו רינלדי
* אנטוניו ראגי

== קישורים חיצוניים ==
 
* 

* [https://www.nga.gov/content/accademia/en/intro.html היסטוריה של האקדמיה של סן לוקה] באתר הגלריה הלאומי בוושינגטון (אנגלית).

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:רומא: חינוך
סן לוקא
סן לוקא
סן לוקא
קטגוריה:רומא: תרבות
תחנת ביאליק

תחנת ביאליק היא תחנת רכבת קלה תת-קרקעית הממוקמת מתחת לדרך ז'בוטינסקי ברמת גן בקטע שבין רחוב ביאליק לבין רחוב הרצל. התחנה נבנתה כחלק מהקו האדום של הדנקל. ב-18 באוגוסט 2023, עם השקת הקו האדום, נפתחה התחנה לשימוש ציבור הנוסעים.

== מבנה התחנה == 
התחנה נמצאת בעומק של 28 מטרים וכוללת קומת כרטוס וקומת רציפים. רציפי התחנה משתרעים לאורך של 10 מטרים.

== היסטוריה ==
במאי 2015 זכו ביחד חברת סולל בונה וחברת CRTG הסינית במכרז לבניית המנהרות והתחנות בחלק המערבי של הקו האדום הכולל גם את תחנת ביאליק. בנובמבר 2015 החלו העבודות על התחנה, תוך כדי שינויים בהסדרי התנועה. מספר הנתיבים לכל כיוון צומצם בדרך ז'בוטינסקי לשניים.

במאי 2020 התבצעו בתחנה, עבודות בניית הגג וקומות התחנה.

בנובמבר 2020 הוצפו מנהרות הרכבת הקלה בסביבת התחנה. המים נשאבו ולא היו נפגעים.
== גלריית תמונות ==
<gallery mode="nolines" widths="150">
קובץ:BIALIK LRT STATION PLATFORMS1.jpg|קומת הרציפים בתחנה
קובץ:Ticketing level of Bialik light rail station.jpg|קומת הכרטוס
קובץ:Train enters platform number 1 at Bialik station.webm|רכבת נכנסת לרציף מספר 1
</gallery>

== קישורים חיצוניים ==

* 
* [http://www.nta.co.il אתר נת"ע] - נתיבי תחבורה עירוניים

== הערות שוליים ==

ביאליק
קטגוריה:רמת גן: תחבורה
קטגוריה:כביש 481: תחבורה ציבורית
ביאליק
קטגוריה:הנצחת חיים נחמן ביאליק
נובחנית שחורת-זנב

נובחנית שחורת-זנב (שם מדעי: Cynomys ludovicianus) הוא מין של מכרסם ממשפחת הסנאיים המצוי בערבות אמריקה הצפונית.

הנובחנית היא קרובת משפחה רחוקה של המרמיטה ושל סנאי הקרקע והיא חיה במאורות ברחבי מרכז ארצות הברית ובדרום קנדה וצפון מקסיקו. אורכה הממוצע 36–43 ס"מ ומשקלה 0.6-1.3 ק"ג. היא בעלת פרווה זהובה בהירה עם זנב קצר ושחור. 

הנובחניות חיות במושבות צפופות מתחת לקרקע ומתרחקות מהן רק לעיתים רחוקות. הן פעילות בחוץ וקוראות ללא הרף אחת לשנייה ומשם קיבלו את השם נובחניות. כאשר אחד הפרטים רואה סכנה הוא פולט קריאה חזקה וכולם רצים לתוך המחילות.

==קישורים חיצוניים==

==הערות שוליים==

נובחנית צעירה בגן חיות באנגליה

קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי ג'ורג' אורד
קטגוריה:סנאיי קרקע
קטגוריה:ארצות הברית: יונקים
קטגוריה:פאונה של המישורים הגדולים
קטגוריה:בעלי חיים שתוארו ב-1815
MIUI

[[לוגו הממשק]]
MIUI הוא ממשק משתמש (בשפה המקצועית נקרא "רום") שפיתחה חברת שיאומי הסינית המבוסס על אנדרואיד. MIUI כולל אפליקציות רבות בפיתוחה של שיאומי, בין השאר אפליקציות מוזיקה, מחשבון, סורק ברקוד, מערכת הרשאות לאפליקציות (עוד לפני שהאופציה נוספה כברירת מחדל באנדרואיד 6), סורק וירוסים, מנקה הטלפון החכם, רדיו FM, גלריה, מצלמה, אפליקציית הערות, אפליקציית ענן (שניתן לגבות דרכה תמונות, הערות, הודעות וכדומה), מצפן, מקליט, מזג האוויר ועוד. ה-MIUI מגיעה כברירת מחדל בטלפונים חכמים בייצורה של שיאומי, היא ניתנת להתקנה על מספר גדול של מכשירים מחברות שונות, וזמינה להורדה באתר הרשמי של החברה.

באוקטובר 2023 הכריזה שיאומי כי תחליף את ממשק המשתמש "miui" בממשק חדש בשם "HyperOS". בכך, לאחר 13 שנה, תפסיק שיאומי את פיתוחו של הממשק "miui".<ref></ref> 

==גרסאות==
לשיאומי באופן רשמי קיימות שתי גרסאות:
* גרסה סינית – מיועדת לשוק הסיני ואינה כוללת את שירותי גוגל באופן מובנה. גרסה זאת כוללת רק סינית ואנגלית כשפת מערכת.
* גרסה גלובלית – מיועדת לשאר העולם וכוללת את שירותי גוגל ואת כל השפות הנתמכות על ידי שיאומי (כולל עברית).
לכל גרסה יש שתי הפצות, יציבה ומפתחים; גרסת המפתחים מתעדכנת אחת לשבוע, ואילו הגרסה היציבה אחת לתקופה.

==גרסאות לא-רשמיות==
קיימות אף גרסאות רום שאינן רשמיות. לרום יש אתרי מעריצים שונים ברחבי העולם. ניתן להוריד את הרום מאתר ייעודי הכולל תרגומים שונים וביניהם השפה העברית ואף כולל את שירותי גוגל פליי.

היתרון בגרסה זו הוא שהיא מבוססת על הגרסה הסינית כך שהיא נהנית מעדכונים מהירים ותמיכה במכשירים שלא פורסמה להם גרסה גלובלית. החיסרון הוא שהתקנה שלה דורשת ידע טכני.

==קישורים חיצוניים==

* 

* [http://www.mi.com/en/ אתר שיואומי הבין-לאומי]

== הערות שוליים ==

קטגוריה:אנדרואיד
קטגוריה:שיאומי
קטגוריה:חברות טכנולוגיה סיניות
נברן השדה

נברן השדה (שם מדעי: Microtus guentheri) הוא מין נברן ממשפחת האוגריים. זהו מכרסם נפוץ מאוד הפוגע בחקלאות ונחשב מטרד כבד בשדות מסוימים.

הנברן הוא יצור קטן באורך 100–150 מ"מ ובמשקל 32–68 גרם. הוא בעל פרווה זהובה-חומה וראש גדול עם לסתות גדולות. הנברן מצוי במחילות באדמה ויוצא לחפש זרעים ושורשים או צמחים קטנים על פני השטח כשאין טורפים בסביבה. הוא מצוי בערבות, שדות מרעה ורמות נמוכות.

נברן השדה נפוץ בישראל, וגם בלבנון, סוריה, עיראק, איראן, טורקיה, ירדן, בולגריה, יוון, סרביה ומונטנגרו, מצרים ולוב.

==קישורים חיצוניים==

== הערות שוליים ==

קטגוריה:אוגריים
קטגוריה:ארץ ישראל: אוגריים
קטגוריה:בעלי חיים שתוארו ב-1880
אל-חיד

אל-חיד (בערבית: الحد; תעתיק מדויק: אלחד) היא עיירה בבחריין, הממוקמת על לשון יבשה בדרום־מזרחו של האי מוחארק. בעיירה אוכלוסייה גדולה של מוסלמים סונים, של בדואים משבט הואלה ושל ערבים ממוצא אפריקאי גובהה של אל-חיד הוא 3 מטרים.

לפני שגילו את מרבצי הנפט הקיימים בבחריין, תושבי אל-חיד עסקו בעיקר בדיג ובתעשיית שליית הפנינים. להקות רבות בבחריין שסוגתן העיקרית היא מוזיקת פיג'ירי הוקמו באל-חיד.

אל-חיד התנהלה בעבר כרשות מקומית בפני עצמה, אך לאחר שינויים מנהליים במדינה ב-2002 היא הפכה לחלק ממחוז מוחארק המתפקד כרשות המקומית של כל האי. מדרום לעיירה קיים אזור תעשייה שנקרא "אזור תעשייה אל-חיד", שנוצר באמצעות אחזור קרקע. בנוסף למספר מפעלים, אזור התעשייה כולל בתוכו, תחנת כוח, מפעל להתפלת מים להשקיה ולשתייה (המספק 75% מדרישות המים של בחריין) ומבדוק (מתקן לטיפול בכלי שיט וסירות).

אל-חיד נמצאת דרומית לנמל התעופה הבינלאומי בחריין ולעיר עראד. הגשר (causeway) על שם השייח' ח'ליפה מחבר את אל-חיד לג'ופאיר שנמצאת על האי הגדול של בחריין.

== משרדים ממשלתיים ==
מטהו של הארגון לנמלים, ספנות ועניינים ימיים של משרד התחבורה הבחרייני נמצא בבניין 702 באל-חיד.

== חינוך ==
משרד החינוך הבחרייני מפעיל בעיירה כמה בתי ספר ממשלתיים. בתי ספר לבנים הקיימים בעיירה הם: חטיבת הביניים לבנים באל-חיד ובית הספר היסודי לבנים דרום אל-חיד. בתי ספר הממשלתיים לבנות בעיירה הם: חטיבת הביניים לבנות על שם אסמה ד'את אל-נקווין ובית הספר היסודי אל-חיד לבנות.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בחריין: ערים
קטגוריה:עיירות
דגו (מכרסם)

דגו (שם מדעי: Octodon degus) הוא מין של מכרסם ממוצא נאוטרופי, השייך למשפחת האוקטודוניים. הוא נפוץ כחיית מחמד בכל העולם.

הדגו מצוי בטבע רק בערבות השיחים של מרכז צ'ילה בסמוך לחופי האוקיינוס השקט. הדגו מזכיר קביה שמנמנה. אורכו 25–30 ס"מ ומשקלו 170–400 גרם. הפרווה עבה ושעירה והראש גדול עם אוזניים קטנות. הכפות לבנות והזנב ארוך ואפור.

הדגו שוכן בערבות השיחים של מרכז צ'ילה ומצוי במאורות במשך רוב הזמן. הוא חי בלהקות קטנות של זכרים ונקבות. מכרסמים אלה הם פעילי יום ומחפשים בחוץ עלים, זרעי ודגנים.

הדגו רגיש לסוכר ונוטה לפתח סוכרת, ולכן לא מומלץ להאכיל אותו בפירות וירקות עתירי סוכר.

==קישורים חיצוניים==

==הערות שוליים==

קטגוריה:טקסונים שתוארו בידי חואן איגנסיו מולינה
קטגוריה:אוקטודוניים
קטגוריה:חיות מחמד
קטגוריה:צ'ילה: יונקים
קטגוריה:יונקים משתמשי כלים
קטגוריה:בעלי חיים שתוארו ב-1782
יוסי קרמר

יוסי קרמר (נולד ב-9 באפריל 1957) הוא כדורגלן עבר ישראלי, ששיחק בעמדת המגן ולעיתים כבלם וכקשר. קרמר היה משחקניה הבולטים של מכבי חיפה בשנות ה-80, ובמשך רוב הקריירה שיחק עם הספרה 7.

== קריירה ==
קרמר גדל בשכונת קריית שפרינצק, ולמד בבית הספר "עין הים" ו"בתיכון שפרינצק". הוא החל את דרכו בגיל 11 במחלקת הנוער של מכבי חיפה, ובעונת 1973/1974 הועלה לקבוצה הבוגרת על ידי המאמן אברהם מנצ'ל, מחמת היעדר מספר שחקנים בקבוצה הבוגרת עקב מלחמת יום הכיפורים. את הופעת הבכורה שלו ערך באצטדיון בלומפילד. בעונה זו שיחק קרמר שני משחקים ועלה כמחליף פעם אחת ואף הספיק להבקיע שער בכורה. בתום העונה ירד עם מכבי חיפה לליגה א', ובליגה זו שיחק כ-14 משחקים ועלה עם הקבוצה בחזרה לליגה הלאומית. באותה העונה הוסט קרמר על ידי מאמן הקבוצה, אורי ויינברג, מקיצוני ימני למגן ימני, עמדה בה המשיך לשחק ברוב הקריירה שלו.

את הפריצה הגדולה עשה קרמר בחמשת המשחקים האחרונים של הקבוצה בעונת 1983/1984, בה זכתה מכבי חיפה באליפות הראשונה בתולדותיה. בעונה זו גם שיחק רק כ-14 משחקים, אך בסוף העונה כאשר הבלם הקבוע ירון פרסלני נפצע, הציג קרמר יכולת גבוהה כמחליפו. שנה לאחר מכן, בעונת 1984/1985, זכה עם הקבוצה באליפות נוספת, והפעם כבר היה שותף מלא כאשר פתח ב-23 משחקים, נכנס 5 פעמים כמחליף ואף הספיק לבשל 2 שערים.

בגיל 27 עזב קרמר את מכבי חיפה למורת רוחו של מאמן הקבוצה דאז שלמה שרף. הוא הושאל להפועל תל אביב למשך חודש ואחר כך עבר למכבי תל אביב, שם שיחק כשנתיים וזכה איתה בגביע המדינה בעונת 1986/1987. במשחק גמר הגביע באותה שנה ניצחה מכבי תל אביב את מכבי חיפה במשחק סוער אשר הסתיים בתוצאה 3–3 והקבוצות ניגשו לפנדלים, וקרמר אשר נחשב לבועט פנדלים מוצלח סירב לבעוט בטענה כי שוער חיפה באותו המשחק, אבי רן, מכיר את בעיטותיו ועשוי לעצור את הבעיטה שלו.

לאחר התקופה במכבי תל אביב חזר קרמר למכבי חיפה, ולאחר תקופה נוספת בה ישב רבות על הספסל החליט לנסות את מזלו שוב בקבוצה אחרת והושאל להפועל חיפה אשר שיחקה בליגה הארצית, שם שיחק כמגן וקשר. כעבור שנה חזר שוב למכבי חיפה ואף חזר להיות שחקן הרכב קבוע תחת המאמן אמציה לבקוביץ', באותה עונה זכה באליפותו השלישית בקבוצה (1988/1989) ונבחר בסוף השנה בכלי תקשורת שונים כבלם העונה.

בשנת 1990 הגיע שוב שלמה שרף לאמן את מכבי חיפה, והחליט לבנות קבוצה אשר מושתתת על שחקנים צעירים. קרמר בן ה-31 נפרד בעקבות זאת מהקבוצה ועבר שוב להפועל חיפה. כעבור שנה עבר לבית"ר ירושלים, עמה עלה לליגה הבכירה בתום העונה, ובהמשך שיחק גם בעירוני אשדוד ועלה עמה גם כן לליגה הבכירה.

בגיל 37 פרש ממשחק והחל לאמן בדלית אל-כרמל, ואחר כך עבר לאמן במחלקת הנוער של מכבי חיפה, שם אימן 4 שנים.

== חיים אישיים ==
קרמר הוא הבכור מבין חמישה אחים. הוא נולד לאמא ילידת רומניה ואבא יליד פולין, שהיה כדורגלן לפני שעלה לישראל. הוא נשוי בשנית, ויש לו שני ילדים מאשתו הראשונה ושניים מאשתו השנייה.

לאחר שפרש מתחום הכדורגל, עבר לעבוד בתפקיד ניהולי בחברת הספנות "צים", בה עבד גם כשהיה שחקן פעיל. כיום הוא פנסיונר של החברה.

== קישורים חיצוניים ==

* [http://mhaifafc.com/historyPlayer.asp?P=1168 יוסי קרמר] באתר הרשמי של מכבי חיפה

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:בלמי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:כדורגלני הפועל חיפה
קטגוריה:כדורגלני בית"ר ירושלים
קטגוריה:כדורגלני מכבי עירוני אשדוד
קטגוריה:ישראלים שנולדו ב-1957
צ'ינצ'ילה קצרת-זנב

צ'ינצ'ילה קצרת-זנב (שם מדעי: Chinchilla chinchilla) הוא מין של מכרסם קטן מהסוג צ'ינצ'ילה שבמשפחת הצ'ינצ'יליים. היא קטנה ונדירה יותר מקרובתה צ'ינצ'ילה ארוכת זנב.
== מאפיינים ==
אורכה של הצ'ינצ'ילה 28–49 ס"מ ומשקלה 0.5–0.8 ק"ג. היא בעלת פרווה עבה ואפורה, ראש גדול, אוזניים ורודות וארוכות וזנב קצר.

חיה במורדות של הרי האנדים בארגנטינה, צ'ילה, בוליביה ופרו וניזונה בעיקר מצמחים הרריים ומעשבים. היא פעילה במשך היום ומסתתרת במחילות.

הצ'ינצ'ילה נמצאה בסכנת הכחדה עקב פגיעה מציידים שרוצים לסחור בפרוותה. היא משמשת כחיית מחמד כמו קרובתה ארוכת הזנב.

==תת-מינים==
* Chinchilla chinchilla boliviana
* Chinchilla chinchilla chinchilla
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1829
קטגוריה:טקסונים שתוארו בידי מרטין ליכטנשטיין
קטגוריה:צ'ינצ'יליים
קטגוריה:בעלי חיים בהרי האנדים
קטגוריה:ארגנטינה: יונקים
קטגוריה:צ'ילה: יונקים
יסעור (סוג)

יסעור (שם מדעי: Puffinus) הוא סוג של עוף ימי ממשפחת היסעוריים המעופף בכל הימים והאוקיינוסים.
== מאפיינים ==
מיני הסוג בעלי נוצות כהות-אפורות, רגליים קטנות בעלות קרומי שחייה ומקור בינוני עם בליטה מעליו. הם יכולים לדאות בלב ים במשך שבועות ויכולים לשחות ולצלול. הם ניזונים מדיונונים ודגים העולים למעלה.

היסעורים מקננים בחופים שונים ברחבי העולם בצוקים, מאורות ואיים שונים, שם יש פחות טורפים יבשתיים.

==מינים==
* Puffinus nativitatis
* יסעור אטלנטי (Puffinus puffinus)
* יסעור מצוי (Puffinus yelkouan)
* Puffinus mauretanicus
* Puffinus bryani
* Puffinus opisthomelas
* Puffinus auricularis
* Puffinus newelli
* Puffinus myrtae
* Puffinus gavia
* Puffinus huttoni
* Puffinus lherminieri
* Puffinus persicus
* Puffinus bailloni
* Puffinus subalaris
* Puffinus bannermani
* Puffinus heinrothi
* יסעור קטן (Puffinus assimilis)
* Puffinus elegans
* Puffinus baroli
* Puffinus boydi

בעבר נכללו מינים נוספים בסוג שהועברו לסוגים אחרים.
== גלריה ==
<gallery mode="packed">
Puffinus carneipes -New Zealand -flying-8.jpg
Puffinus puffinus -Iceland -flying-6.jpg|יסעור אטלנטי
Hutton's shearwater (DOC).jpeg
Audobon's Shearwater.jpg
</gallery>

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:יסעוריים
יסעור אפור

יסעור אפור (שם מדעי: Ardenna) הוא סוג של עופות ימיים ממשפחת היסעוריים החיים בימים והאוקיינוסים הפתוחים. בעבר מיני הסוג השתייכו לסוג יסעור (Puffinus).
== מאפיינים ==
היסעורים דואים על הרוחות של האוקיינוס במשך שבועות מבלי לנוח. הם גדולים יותר מבני הסוג יסעור ובעלי ראשים גדולים יותר.

רבים מהמינים נודדים בקיץ לאזורים הארקטיים והאנטארקטיים שם יש הרבה מזון בים.

==מינים==
* יסעור מחודד-זנב (Ardenna pacifica)
* Ardenna bulleri
* יסעור כהה (Ardenna grisea)
* יסעור קצר-זנב (Ardenna tenuirostris)
* Ardenna creatopus
* Ardenna carneipes
* יסעור שחור-כיפה (Ardenna gravis)

==קישורים חיצוניים==

קטגוריה:בעלי חיים שתוארו ב-1853
קטגוריה:טקסונים שתוארו בידי לודוויג רייכנבאך
קטגוריה:יסעוריים
לבנית ים סוף

ביצי לבנית ים-סוף, אוסף מוזיאון טולוז]]
לבנית ים סוף (מכונה גם לבנית שונית מערבית כדי לא לבלבל עם לבנית שונית פסיפית; שם מדעי: Egretta gularis) היא מין של עוף מים בסוג לבנית ממשפחת האנפתיים החיה בביצות ובחופי ימים. היא נפוצה באירופה, אפריקה ודרום אסיה עד להודו וכן בישראל.
== מאפיינים ==
אורכה של הלבנית 86-204 ס"מ ומשקלה 280-710 גרם. היא בעלת נוצות אפורות-סגולות עם לחיים וגרון וכן בטן לבנים והמקור והרגליים צהובים וארוכים. הבוגרים לבנים ומזכירים במראם לבנית קטנה אך המקור כתום והם קטנים יותר.

הלבנית מעופפת באגמים, בריכות, ביצות וחופי ימים רדודים בסביבות שוניות אלמוגים וזה מקור שמה באנגלית (Western reef heron).

היא לוכדת יצורי מים קטנים לרבות דגים, סרטנים ורכיכות שונות. הלבנית מחבבת במיוחד את היבשתנים העולים לחוף. היא צדה את הטרף הן מהמים והן מהיבשה אך היא אינה יכולה לשחות.

==תת-מינים==
* Egretta gularis gularis
* Egretta gularis schistacea
==קישורים חיצוניים==

== הערות שוליים ==

קטגוריה:בעלי חיים שתוארו ב-1792
קטגוריה:טקסונים שתוארו בידי לואי אוגוסטן גיום בוסק
קטגוריה:אנפתיים
קטגוריה:ארץ ישראל: אנפתיים
קטגוריה:בחריין: עופות
פרארי פורטופינו

פרארי פורטופינו (באיטלקית: Ferrari Portofino) היא מכונית ספורט גראן טוריסמו בתצורת 2+2 מבית פרארי, אשר החליפה את פרארי קליפורניה. המכונית ערכה את הופעת הבכורה הציבורית שלה בתערוכת פרנקפורט בספטמבר 2017, והיא צפויה להגיע לישראל בתחילת 2018. כמו לקליפורניה, גם לפורטופינו גג קשיח-נפתח, אך מרכב האלומיניום קשיח יותר והמשקל נמוך מבעבר.

מקור שם המכונית הוא בכפר הדייגים האיטלקי, פורטופינו, שבנפת ג'נובה על חוף הריביירה האיטלקית.

== מפרט ==
לפורטופינו מנוע V8 קדמי-מרכזי בנפח 3.9 ליטר וצמד מגדשי טורבו אשר הודות לעדכונם, כעת המנוע מפיק 600 כ"ס ב-7,500 סל"ד, 40 כ"ס יותר מבקליפורניה T היוצאת. שיא המומנט עומד על 77.5 קג"מ בהילוך שיוט והוא משתנה בהתאם להילוך הנבחר. תוספת הכוח מאפשרת תאוצה ל-100 קמ"ש ב-3.5 שניות, ולמהירות מרבית של 320 קמ"ש. המנוע משודך לתיבה של שבעה הילוכים כפולת-מצמד המקנה חלוקת משקל של 54 אחוזים לטובת הציר האחורי. פרט להגה להגה חדש מתוגבר חשמלית לפורטופינו גם דיפרנציאל אחורי אקטיבי (E-Diff3) וכיול מתלים שונה לצורך הפחתת זוויות הגלגול ושיפור נוחות הנסיעה. בנוסף, עדכנה פרארי את מערכת הבולמים האדפטיבית (SCM-E) עם קפיצים כפולים המאפשרים לפי החברה להקטין את זוויות לספיגה משופרת של מהמורות. צריכת הדלק עומדת על כ 9.5 ק"מ לליטר.

הפורטופינו הוארכה בכ-1.6 סנטימטר ביחס לקליפורניה לאורך של 458.6 סנטימטר והתרחבה ב-3 סנטימטר ל-194 סנטימטר. העיצוב החדש כולל בחרטום אגרסיבי יותר בהשראת פרארי 812, עם מסיטי אוויר המפחיתים את רעשי הרוח ב-30% ומשפרים את היעילות האווירודינמית. בתוך תא הנהג התווסף מסך מגע בגודל 10.2 אינץ' הממוקם בקונסולה המרכזית. כמו גם התווספו צג לתצוגת נתונים מול הנוסע והגה שונה עם מתג למענה שיחות טלפון.

== פרארי פורטופינו M ==
היא גרסה בעלת אותו מנוע אך כאן המנוע מספק 620 כ"ס במקום 600 כ"ס. התאוצה מ-0 ל-100 קמ"ש אורכת 3.45 שניות במקום 3.5 שניות ותיבת ההילוכים בעלת שמונה הילוכים במקום שבעה. היא נחשפה בספטמבר 2020<ref></ref>.

== קישורים חיצוניים ==

* 
* 

== הערות שוליים ==

קטגוריה:מכוניות ספורט
קטגוריה:מכוניות על
קטגוריה:רכבי פרארי
קטגוריה:כלי רכב איטלקיים
אנפית גמדית

ביצי אנפית גמדית, אוסף מוזיאון טולוז]]
אנפית גמדית (שם מדעי: Ixobrychus minutus) היא מין של עוף מים ממשפחת האנפתיים החיה באירופה, אסיה, אפריקה ובאי מדגסקר.
== מאפיינים ==
אורכה של האנפית 25–36 ס"מ, מוטת כנפיה 58-52 ס"מ ומשקלה נע בין 59–150 גרם. היא בעלת גוף עגלגל שמלמעלה מנומר בחום, ראשה אפור עם כיפה שחורה ומקורה צהוב בינוני והחזה מפוספס בחום-לבן. הרגליים צהובות וארוכות. האנפית יכולה לזקוף את צווארה למעלה, כך היא נראית כמו עשב או קנה או סוף.

האנפית מצויה בביצות מיוערות ואזורי שיחים לחים ולא רק בקרבת מים. היא מחפשת חרקים, תולעים, דו-חיים, זוחלים קטנים ויצורים נוספים למאכל.

==תת-מינים==
*Ixobrychus minutus dubius
*Ixobrychus minutus minutus
*Ixobrychus minutus payesii
*Ixobrychus minutus podiceps

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:אנפתיים
קטגוריה:ארץ ישראל: אנפתיים
קטגוריה:אלבניה: עופות
קטגוריה:בעלי חיים שתוארו ב-1766
שחף ארמני

שחף ארמני (שם מדעי: Larus armenicus) הוא מין מהסוג שחף ממשפחת השחפיים החי בקווקזים ובמזרח התיכון. 
== מאפיינים ==
אורכו של השחף 52-62 ס"מ ומשקלו 600-960 גרם. הוא בעל כנפיים אפורות כסופות, עיניים כהות ורגליים ומקור צהובים ועל המקור בליטה אדומה, "מלוכלכת" בכתם שחור הבולט לכל רוחב המקור, שני הסימנים האחרונים הם מסימני ההיכר הבולטים שלו, שכן בעבר היה נחשב לתת מין של בן סוגו שחף צהוב רגל, אך הם הופרדו לשני מינים נפרדים. 

השחף דואה סביב האגמים ההרריים של ארמניה, טורקיה, גיאורגיה ומערב איראן וכן בקווקז. בחורף הקר השחף נודד דרומה לחופים חמימים יותר, בטורקיה, לבנון, ישראל, קפריסין ומצרים וכן במפרץ הפרסי.

==קישורים חיצוניים==

== הערות שוליים ==

קטגוריה:שחפיים
קטגוריה:ארץ ישראל: שחפיים
קטגוריה:ארמניה: עופות
שחף צהוב-רגל

Larus michahellis atlantis
שחף צהוב-רגל (שם מדעי: Larus michahellis) הוא מין מהסוג שחף שבמשפחת השחפיים.

אורכו של שחף זה 52-68 ס"מ ומוטת כנפיו 120-155 ס"מ ומשקלו 550-1,600 גרם. שני המינים דומים אחד לשני. הם בעלי מקור בינוני עם בליטה אדומה בקצה. רגלי השחפים צהובים והכנפיים אפורות עם קצוות שחורים וגם הזנב שחור.

השחפים מעופפים בחופי אירופה, אסיה וצפון אפריקה ומחפשים מזון שנפלט אל החוף. הם גם צדים יצורים קטנים וחוטפים מזון לעופות אחרים ואף לשחפים אחרים.

==תת-מינים==
* Larus michahellis michahellis 
* Larus michahellis atlantis 
==קישורים חיצוניים==

== הערות שוליים ==

קטגוריה:בעלי חיים שתוארו ב-1840
קטגוריה:טקסונים שתוארו בידי יוהאן פרידריך נאומן
קטגוריה:שחפיים

קטגוריה:הממלכה המאוחדת: עופות
אאוחניו סייר

אאוחניו סייר (בספרדית: Eugenio Siller Margain; נולד ב-5 באפריל 1981) הוא שחקן, דוגמן וזמר מקסיקני הידוע בעיקר בהשתתפותו בטלנובלות "Rebelde" "יופי זה לא הכל" "ים של סודות", רבלדה, "אורורה" ו-"מלכת הלבבות".

== קריירה ==
אאוחניו סייר החל את הקריירה שלו בשנת 1998 כשהופיע בפרסומות רבות ובהפקות תיאטרון. באותה שנה הקים עם אחיו הבכור ושני חברים נוספים את להקת "קלישה" (Klishé). מאוחר החל לפתח את קריירת הדוגמנות שלו באיטליה ובשנת 2005 סיים את קורס ה-CEA בבית הספר במקסיקו.

בשנת 2006 החל לשחק בגרסה המקסיקנית של "המורדים" בתפקיד לוסיאנו. 

בשנת 2007 שיחק בסדרת הנוער "המיקוד" (Código Postal), בתפקיד רפאל רוחאס אלונסו, ובאותה שנה שיחק בסדרה "יופי זה לא הכל" (Al Diablo con los Guapos) בתפקיד אלחנדרו בלמונטה ארנגו. 

בשנת 2009 שיחק בסדרה "החטא שלי" (Mi Pecado) בתפקיד ג'וליאן הוארטה אלדמה. 

בשנת 2010 שיחק בטלנובלה מבית טלמונדו, "אורורה" בתפקיד מרטין לובוס. 

בשנים 2011–2012 שיחק בטלנובלה "היפה ממהנטן" בתפקיד כריסטובל פרקר. 

בשנת 2014 כיכב בטלנובלה "מלכת הלבבות" לצד פאולה נונייז, לאורה פלורס, קתרין סיאצ'וקה וחואן סולר בתפקיד ניקולס נונייס\חוויאר בוליבר. 

בשנים 2015–2016 שיחק בסדרה "מי זה מי?" לצד דנה פאולה בתפקיד פדרו "פריקו" פרז/לאונרדו פונטמאיור.

בשנת 2019 שיחק בסרט הדרמה הקולומביאני-ספרדי "Jesús de Nazaret" אודות ישו ושם גילם את יוחנן בן זבדי. 

== פילמוגרפיה ==
{| class="wikitable"
!שנה
!טלנובלה
!תפקיד
!הערות
|-
|2006
|Rebelde
|לוסיאנו
|תפקיד חוזר
|-
|2006-2007
|ים של סודות
|רפאל רוחאס אלונסו
|תפקיד מוביל
|-
|2007-2008
|יופי זה לא הכל
|אלחנדרו בלמונטה ארגנו
|תפקיד ראשי
|-
|2009
|החטא שלי
|חוליאן הוארטה אלדמה
|תפקיד ראשי
|-
|2011-2010
|אורורה
|מרטין לובוס
|תפקיד ראשי
|-
|2011-2012
|היפה ממהנטן
|כריסטובל פרקר
|תפקיד ראשי
|-
|2014
|מלכת הלבבות
|ניקולס נונייס\חוויאר בוליבר דה רוסס
|תפקיד ראשי
|-
|2015-2016
|מי זה מי?
|פדרו "פריקו" פרז / לאונרדו פונטמאיור
|תפקיד ראשי
|-
|2021–2022
|מי הרג את שרה?
|חוזה מריה
|תפקיד ראשי (3 עונות); 24 פרקים
|}

==קישורים חיצוניים==
* 

קטגוריה:שחקני קולנוע וטלוויזיה מקסיקנים
קטגוריה:זמרים מקסיקנים
קטגוריה:דוגמנים מקסיקנים
קטגוריה:מקסיקנים שנולדו ב-1981
חיים קאשטיל

הרב חיים קַאשְׂטֶיל (קסטל; 1886 – 30 ביוני 1924) היה עיתונאי, סופר וחוקר יהדות יוון, ורבהּ הראשי של אתונה.

==קורות חיים==
נולד בחברון בשנת 1886 (ה'תרמ"ו) לרב נסים קאשטיל, בן למשפחה ספרדית חשובה. בצעירותו למד תחילה בעירו ולאחר מכן בירושלים בבית הספר של חברת "עזרה" הגרמנית (Hilfsverein). כשייסד הרב חיים חזקיהו מדיני בחברון את ישיבת "בית מדרש שדי חמד", נמנה עם תלמידיו המצטיינים.

בשנת 1910 (ה'תר"ע) נשלח על ידי בני משפחתו ללמוד בבית המדרש לרבנים שבניהולו של הרב אברהם דאנון בקושטא שבטורקיה, והשתלם בו בין היתר בשפות ובמדעים. עם סיום לימודיו בסוף שנת 1913 (ה'תרע"ג) הוכתר בתואר רב ומורה.

בתקופה שלאחר סיום לימודיו פנתה הקהילה היהודית באתונה שביוון אל ויקטור יעקובסון וביקשה להמליץ לה על רב צעיר ומשכיל שישמש כרב הקהילה וכנציגה הרשמי מול הממשל. יעקובסון המליץ על הרב קאשטיל, וזה האחרון, לאחר התייעצות עם רבו, הרב אברהם דאנון, נאות לכהן במשרה ועבר לאתונה.

במשך 11 שנות כהונתו פעל למען רווחות בני הקהילה, והפיץ ולימד את השפה העברית. כן הפיץ את רעיונות התנועה הלאומית, ולאחר הצהרת בלפור הרחיב את פעילותו למען הציונות.

כתב מאמרים לעיתון דואר היום ולעיתון הציוני בלאדינו "איל ז'ודייו" שיצא לאור בקושטא, וחלק ממאמריו אלו תורגמו ליוונית. רשימותיו ומחקריו על ערים רבות ביוון, נדפסו ביוונית ומכילים חומר רב על הקהילות היהודיות במדינה.

הלך לעולמו באתונה ב-30 ביוני 1924 (כ"ח בסיוון ה'תרפ"ד).

אחיו, הרב אברהם קאשטיל, היה מו"ץ ומנהיג הקהילה היהודית בליסבון שבפורטוגל.

==קישורים חיצוניים==
* 
* אלמאנאק איזראאילית, סלוניקי תרפ"ג, עמ' 13–14.

קטגוריה:אנשי היישוב ילידי הארץ
קטגוריה:אנשי חינוך יהודים יוונים
קטגוריה:חברון: אישים בתקופה העות'מאנית ובתקופת המנדט
קטגוריה:חוקרים במדעי החברה
קטגוריה:משפחת קסטל
קטגוריה:סופרים יהודים יוונים
קטגוריה:עיתונאים יהודים יוונים
קטגוריה:עיתונאים כותבי לאדינו
קטגוריה:פעילים ציונים ביוון
קטגוריה:נפטרים ב-1924
Chillin

Chillin (בעברית: צ'ילין) הוא סינגל של הראפר האמריקאי וייל בשיתוף הזמרת ליידי גאגא מתוך אלבום הבכורה שלו, Attention Deficit. הסינגל הוא הראשון מתוך אלבומו של וייל, והוא שיתוף הפעולה הראשון בקריירה של גאגא.

השיר זכה להצלחה מתונה בעולם כאשר הצליח להיכנס למיקומים בינוניים במצעדים, ובשיאו נכנס היישר אל המקום ה-99 במצעד הבילבורד הוט 100 שבארצות הברית, ובבריטניה הגיע אל המקום ה-12 במצעד הסינגלים הבריטי.

נכון לדצמבר 2010, השיר מכר מעל 354,000 עותקים בארצות הברית.

== וידאו קליפ ==
הווידאו קליפ הנלווה שיצא לשיר נכשל, ולא זכה לצפיות מרובות. בקליפ ניתן לראות את גאגא בשמלה בצבע תכלת, מחזיקה ארנק אדום. לאורך כל הקליפ הסצנות מתחלפות במהירות וניתן לראות את גאגא בצורה מיניאטורית על ידו של וייל, שרה ומזמרת את השיר.

נכון לאוגוסט 2017, הווידאו קליפ צבר למעלה מ-10 מיליון צפיות, והוא הקליפ הנצפה ביותר של וייל.

== מיקומי שיא ==

== נתוני מכירות ==
{| class="wikitable"
!מקום
!תארים
!מספר עותקים
|-
!ארצות הברית (RIAA)
|—
|354,000<ref></ref>
|-
! colspan="3" |סיכום
|-
!בכל העולם
|—
|560,000<ref></ref>
|}

== היסטוריית יציאות ==
{| class="wikitable sortable"
!מדינה
!תאריך
!פורמט
!חברת תקליטים
!<abbr>מקור</abbr>
|-
! rowspan="3" |ארצות הברית
|24 באפריל 2009
|הורדה דיגיטלית
| rowspan="3" |אלידו
| rowspan="4" |
|-
|5 במאי 2009
|סינגל "12"
|-
|6 במאי 2009
|סינגל "12"
|-
!אירופה
|16 במאי 2009
|CD
|אינטרסקופ רקורדס
|}

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירי פאנק (Funk) אמריקאיים
אופיר גנדלמן

אופיר גנדלמן (נולד ב-19 ביולי 1971) הוא דיפלומט ישראלי המשמש כדובר ראש הממשלה לתקשורת הערבית. לפני כן שימש בתפקיד דומה במשרד החוץ.

== ביוגרפיה ==
גנדלמן נולד בישראל ב-1971. הוא בוגר בית הספר הריאלי בחיפה. התמחה במגמת ערבית ואסלאם. סיים את לימודיו בשנת 1989. לאחר מכן התגייס לצה"ל, שם שירת עד שנת 1994. ב-1997 קיבל גנדלמן תואר בוגר אוניברסיטה ביחסים בינלאומיים ובלימודי המזרח התיכון מהאוניברסיטה העברית. בשנת 2000 קיבל תואר מוסמך אוניברסיטה בלימודי אסטרטגיה מאוניברסיטת תל אביב. ב-2010 קיבל תואר מוסמך אוניברסיטה במנהל עסקים מאוניברסיטת בר-אילן.

== קריירה ==
ב-1998 הצטרף גנדלמן למשרד החוץ כאנליסט לענייני פלסטינים. ב-2001 מונה לדובר משרד החוץ לתקשורת הערבית, בשיאה של האינתיפאדה השנייה, הראשון שכיהן בתפקיד זה. בין השנים 2007-2003 כיהן בתפקיד קונסול ומזכיר שני בשגרירות ישראל בקנדה. לאחר חזרתו לישראל, שימש בתפקיד סגן מנהל מחלקת התקשורת הערבית וההסברה במשרד החוץ. ב-2008 מונה למנהל המחלקה. בשנת 2009 עזב לשוק הפרטי וייסד את לשכת המסחר והתעשייה הישראלית-פלסטינית (IPCC), שם שימש כמנכ"ל. 

באפריל 2010 מונה לדובר ראש הממשלה לתקשורת הערבית, הראשון שכיהן בתפקיד זה. הוא שירת תחת שלושה ראשי ממשלה רצופים: בנימין נתניהו, נפתלי בנט ויאיר לפיד וכיהן בתפקיד עד ינואר 2023. אז פנה לשוק הפרטי והקים חברת ייעוץ, "גנדלמן ייעוץ אסטרטגי", שמסייעת לחברות ישראליות למצוא לקוחות באיחוד האמירויות הערביות, בבחריין ובמרוקו. באוקטובר 2023, בעקבות מלחמת חרבות ברזל חזר לתפקידו.

== קישורים חיצוניים ==

* [https://www.youtube.com/watch?v=BAXhYzgABkc הכר את הדובר: אופיר גנדלמן, דובר ראש הממשלה לתקשורת הערבית], באתר יוטיוב, 10 באוגוסט 2016
== הערות שוליים ==

קטגוריה:דוברים ישראלים
קטגוריה:דיפלומטים ישראלים
קטגוריה:בוגרי בית הספר הריאלי
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1971
קטגוריה:מלחמת חרבות ברזל: אישים
So Happy I Could Die

So Happy I Could Die הוא שיר של הזמרת האמריקאית ליידי גאגא מתוך המיני אלבום השלישי שלה, The Fame Monster. השיר הופק ונכתב על ידי גאגא, רד וואן, וספייס קאובוי.

ללא היותו כסינגל רשמי או סינגל שיווקי זכה השיר להצלחה עולמית, והצליח להיכנס למצעדים רבים. השיר יצא לאור ב-18 בנובמבר 2009, תחת חסותן של חברות התקליטים סטרימליין, אינטרסקופ, קון לייב, וצ'ריטרי רקורדס.

== רקע והוצאה ==
את השיר הוציאה גאגא ביחד עם האלבום, ב-18 בנובמבר 2009. במהרה זכה השיר לתשומת לב רבה מצד המבקרים, דבר אשר הגדיל את מכירותיו והשמעותיו של האלבום כולו. גאגא הודיעה כי את השיר היא כתבה ביחד עם שני אנשים, שהפיקו וכתבו שירים נוספים באלבום.

== הופעות קידום ==
גאגא הופיעה עם השיר בכל ההופעות שנכללו בטור השני שלה "The Monster Ball Tour". כשהופיעה עם השיר, לבשה גאגא בגדים משונים בצבע תכלת, עם קוצים וכובע בצורת כוכב. כשהתחילה גאגא לשיר את השיר באחת מההופעות, היא קפאה במקום ללא רקדנים שרקדו סביבה, והתחילה לשיר אותו, עם אותם בגדים קוצניים בצבעי התכלת.

גם בסיבוב ההופעות הנוסף שלה - Lady Gaga Presents: The Monster Ball Tour At Madison Square Garden, הופיעה גאגא עם השיר, והוא היה השיר ה-14 מתוך רשימת השירים שנכללה באותו סיבוב הופעות. כתבת מהאתר 4Music אמרה כי היא הרגישה שההופעות שבהן ביצעה גם את השיר היו ההופעה "נהדרות", וכי: "היא באמת עולה על עצמה".

== מיקומי שיא ==

== נותני מכירות ==
{| class="wikitable"
!מקום
!תארים
!מספר עותקים
|-
! colspan="3" |סיכום
|-
!בכל העולם
|—
|114,000<ref></ref>
|}

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים שהופקו על ידי רדוואן
קטגוריה:שירים על אלכוהול
קטגוריה:שירים על מיניות
פרדריק דנט

פרדריק ביילי דנט (באנגלית: Frederick Baily Dent; 17 באוגוסט 1922 – 10 בדצמבר 2019) היה פוליטיקאי אמריקאי, שכיהן כמזכיר המסחר של ארצות הברית מ-1973 עד ל-1975, במהלך כהונתם של הנשיאים ריצ'רד ניקסון וג'רלד פורד. מי שהיה עוזרו בעת שהיה מזכיר המסחר, הייסטינגס ויימן, יליד אייקן שבקרוליינה הדרומית, נעשה ליועץ פוליטי בפני עצמו ובשנת 1978 ופרסם את "הדו"ח הפוליטי הדרומי".

דנט שימש כנציב הסחר של ארצות הברית מה-26 במרץ 1975 עד ל-20 בינואר 1977, במהלך שארית כהונתו של הנשיא פורד.

== ביוגרפיה ==
דנט נולד ב-17 באוגוסט 1922 בקייפ מיי שבמדינת ניו ג'רזי, לאדית (לבית ביילי) ומגרודר דנט. הוא גדל בגריניץ' שבקונטיקט. הוא למד באוניברסיטת ייל, שם הרחיב דעת בפוטבול. דנט היה קצין בתוכנית המלגות ROTC של צי ארצות הברית באוניברסיטת ייל. הוא למד בבית הספר סנט פול שבנורת' פארק, קרוליינה הדרומית. הוא שירת בצי ארצות הברית מ-1943 עד 1946.

הוא מונה למזכיר המסחר של ארצות הברית בידי הנשיא ריצ'רד ניקסון ובתפקיד זה כיהן בשנים 1973–1975. לאחר מכן היה נציב הסחר של ארצות הברית בממשלו של הנשיא ג'רלד פורד, מ-1975 ל-20 בינואר 1977, יום כניסתו של ג'ימי קרטר לנשיאות ארצות הברית.

דנט נפטר ב-10 בדצמבר 2019 בביתו שבספרטנבורג , קרוליינה הדרומית.

== קישורים חיצוניים ==

== הערות שוליים ==

קטגוריה:בוגרי אוניברסיטת ייל
קטגוריה:וושינגטון די. סי.: אישים
קטגוריה:חברי הקבינט של ארצות הברית בממשל ג'רלד פורד
קטגוריה:חברי הקבינט של ארצות הברית בממשל ריצ'רד ניקסון
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:מזכירי המסחר של ארצות הברית
קטגוריה:נציבי הסחר של ארצות הברית
קטגוריה:יועצים פוליטיים אמריקאים
קטגוריה:אמריקאים שנולדו ב-1922
קטגוריה:אמריקאים שנפטרו ב-2019
טים סימנסקי

טימותי "טים" סימנסקי (באנגלית: Timothy "Tim" Szymanski; נולד ב-1962) הוא קצין בדימוס בדרגת תת-אדמירל בצי ארצות הברית שירת כסגן מפקד פיקוד המבצעים המיוחדים של ארצות הברית וכמפקד פיקוד הלוחמה המיוחדת של הצי.

==ביוגרפיה==
סימנסקי גדל בוילמינגטון שבדלאוור. סבו ואביו שירתו בצי ארצות הברית. ב-1980 סיים לימודיו בתיכון קתולי, במהלך לימודיו הצטיין בהיאבקות ואף ייצג את ארצות הברית בתחרות בינלאומית ביפן. הוא למד במשך שנה במכינה של הצי וב-1985 סיים לימודיו באקדמיה הימית של ארצות הברית והתגייס לצי. הוכשר כחובל ושירת ביפן. ולאחר מכן התנדב ליחידת אריות הים ונהיה ללוחם ביחידה.

שירת כמפקד מחלקה בצוות ההובלה בכלי השיט התת-ימיים 2. שירת כמפקד חוליה, מפקד פלגה, קצין מבצעים וסגן מפקד צוות 6 של אריות הים. פיקד על יחידת הסירות 26, על צוות 2 של אריות הים ועל כוח משימה משותף למבצעים מיוחדים באפגניסטן במהלך מבצע אנקונדה. פיקד על כוח 2 של פיקוד הלוחמה המיוחדת של הצי. שירת כסגן מפקד לענייני מבצעים מיוחדים של מפקדת המבצעים המיוחדים המשותפת לארצות הברית ונאט"ו באפגניסטן. שירת באגף המבצעים של המטות המשולבים כראש ענף הלוחמה הגלובלית בטרור וכראש תא התיאום לפעולות באפגניסטן ופקיסטן. 
שימש עוזר מפקד פיקוד המבצעים המיוחדים המשולבים.

ביוני 2016 מונה למפקד פיקוד הלוחמה המיוחדת של הצי. הוא שירת בתפקיד עד ספטמבר 2018. ב-2020 מונה לסגן מפקד פיקוד המבצעים המיוחדים של ארצות הברית. בשנת 2021 הוחלף על ידי קולין גרין.

סימנסקי בעל תואר שני בתכנון ואסטרטגיה מהאוניברסיטה לביטחון לאומי.

==קישורים חיצוניים==

* [https://www.navy.mil/DesktopModules/ArticleCS/Print.aspx?PortalId=1&ModuleId=692&Article=2236257 ביוגרפיה] באתר צי ארצות הברית

==הערות שוליים==

קטגוריה:אדמירלים בצי ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:וילמינגטון (דלאוור): אישים
קטגוריה:מעוטרי מדליית השירות המצוין של הצי
קטגוריה:בוגרי האוניברסיטה לביטחון לאומי
קטגוריה:מפקדי פיקוד הלוחמה המיוחדת של צי ארצות הברית
קטגוריה:לוחמי אריות הים
קטגוריה:אמריקאים שנולדו ב-1962
יוסף זערור

התזמורת של [[רשות השידור העיראקית, (חמישה מתוכם יהודים, יוסף זערור שני משמאל), 1938]]
התזמורת של רשות השידור העיראקית (יוסף זערור יושב באמצע)
יוסף זערור יחד עם משפחתו
יוסף זערור (בערבית: يوسف زعرور; 1902 בגדאד - 1969, ישראל) היה נגן קאנון יהודי-עיראקי בעל שם עולמי ומנהל תזמורת רשות השידור העיראקית בשנות ה-30 של המאה ה-20.

== קורות חיים ==
===בעיראק (1902-1951)===
נולד ב-1902 בבגדאד למשפחה אצילית ומרובת ילדים. בילדותו נסחף אחרי המוזיקה והמנגינות בבית הכנסת ובנה לעצמו כלי נגינה דמוי קאנון, וזאת בניגוד לרצון הוריו שחששו שהעיסוק במוזיקה יפגע בלימודיו הכלליים ובלימודי התורה בישיבה. בגיל ארבע עשרה הצטרף לקבוצת אנשים שהתפרנסו משירי ברכות בשמחות. בגיל שמונה עשרה קנה לעצמו קאנון ראשון ותוך זמן קצר שלט היטב בכלי המורכב והחל לנגן גם על חליל, כינור וצ'לו. בגיל עשרים פתח בית-ספר ללמודי נגינה בכלים השונים שזכה להצלחה רבה. בהיותו כה מומחה בידע הרחב שרכש ובשמיעתו האבסולוטית, התחלפה נגינתו על הקאנון מנגינה עממית לנגינה אמנותית ומודרנית והוא רכש מעמד מכובד מאוד בעולם המוזיקה בבגדד. ב-1931 אף השתתף בבגדד במופע של סמי אל שאווה , מגדולי הכנרים במוזיקה הערבית, ופגש את גדולי המלחינים והזמרים, מוחמד עבד אל-והאב, ואת אום כולתום, שהגיעו לעיראק.

זערור היה מלווה בנגינתו על הקאנון את הזמר העיראקי המפורסם מוחמד אלגובנצ'י ויחד נסעו לברלין כדי להקליט על גבי תקליטים וסלילים רסיטלים. רבים מאלה שודרו בברלין בתחנה ששידרה בשפה הערבית. כמו כן, הוא ולהקתו הופיעו בברלין בפני הקהילה העיראקית שם.

בשנת 1932, בקונגרס הבינלאומי הראשון של המוזיקה הערבית בקהיר במצרים, התזמורת הרשמית שייצגה את עיראק בקונגרס הייתה בניצוחו ובניהולו של יוסף זערור. הוא אף זכה במקום הראשון וקיבל מדליה. ב-1936, מונה זערור לנהל את המחלקה המוזיקלית בתחנת השידור בבגדד. המינוי ניתן לזערור על ידי ראש הממשלה דאז, נורי סעיד. במסגרת עבודתו זו, בחן מוזיקאים רבים לצורך הקמת שלושה הרכבי נגינה: להקה עיראקית, כורדית ומצרית. כעורך תוכניות המוזיקה בתחנה, בחן מוזיקאים רבים לצורך שילובים בתוכניות אלו ודאג לשלב מוזיקאים יהודים. בנוסף, הקים להקה נוספת עם נגנים מוסלמים מבגדד שהייתה מנגנת בימי שבת וחגים יהודיים. באופן פרטי הופיע בפני המלך, שרי הממשלה וראש העיר בגדאד.

===בישראל (1951-1969)===
הופיע בארץ בטרם קום המדינה ב-1944 וחזר לעיראק. ב-1951 מימש את שאיפתו לעלות לארץ ישראל, וזאת על אף כישרונו הרב ותפקידו הנכבד כמנהל בתחנת השידור בבגדד. ב-1956 בזמן מבצע קדש, אנשי ה-BBC החרימו רסיטלים שלו שהוקלטו בעיראק עבור התחנה אחרי מלחמת העולם השנייה, בשל היותו יהודי.

הלחין שירים רבים ומנגינות המושמעים עד היום. בין השאר, נחשב למי שהביא להכרתו ולגדולתו של נאזם אל-ע'זאלי בקרב קהילת המוזיקה הערבית.

==קישורים חיצוניים==

* (לחנים), עורכת ומגישה- נירה לב ארי, מרכז מורשת יהדות בבל
* (לחנים), עורכת ומגישה- נירה לב ארי, מרכז מורשת יהדות בבל
* , (לחנים), עורכת ומגישה- נירה לב ארי, מרכז מורשת יהדות בבל
* , מרכז מורשת יהדות בבל
* , מרכז מורשת יהדות בבל

==הערות שוליים==

קטגוריה:מוזיקאים יהודים עיראקים
קטגוריה:אומנים יהודים שפעלו בארצות ערב
קטגוריה:מוזיקאים ישראלים
קטגוריה:מלחינים יהודים עיראקים
קטגוריה:מלחינים ישראלים
קטגוריה:חלילנים יהודים
קטגוריה:כנרים יהודים
קטגוריה:צ'לנים יהודים
קטגוריה:נגנים יהודים עיראקים
קטגוריה:ישראלים ילידי עיראק
קטגוריה:ישראלים שנולדו ב-1902
קטגוריה:ישראלים שנפטרו ב-1969
Teeth

Teeth (בעברית: שיניים) הוא שיר של הזמרת האמריקאית ליידי גאגא מתוך המיני אלבום השלישי שלה, The Fame Monster. השיר יצא לאור ב-18 בנובמבר 2009, ביחד עם המיני אלבום עצמו, ומועלם לא הוכרז כסינגל רשמי או סינגל שיווקי ממנו.

השיר זכה לגרסאות כיסוי ורמיקסים רבים. במצעדים השיר לא זכה להצלחה רבה, אך הצליח להיכנס למקום ה-107 במצעד שבבריטניה.

== רקע והוצאה ==
גאגא הודיעה כי את השיר היא כתבה ביחד עם טאגה ריילי, וטדי ריילי שגם הפיקו את השיר, ושירים אחרים מן האלבום. השיר כשמו מדבר על שיניים, כאשר בין מילות השיר ניתן לראות שגאגא אומרת "תפתח את הפה שלך, ותראה לי את השיניים שלך", דבר אשר מסביר את שמו של השיר.

כשהוציאה גאגא את המיני אלבום היא אמרה כי כל אחד משמונת שירי האלבום מייצג פחד שונה. ולכן עצם היותו של "Teeth", כשיר הסוגר של האלבום, היא בעצם תיארה בו את הפחד ה-8 והאחרון שיסכם את האלבום. נכון לאפריל 2020, צבר השיר למעלה מ-28 מיליון השמעות בספוטיפיי.<ref></ref>

== הופעות ==
גאגא הופיעה עם השיר במספר הופעות שכלל הטור השני שלה The Monster Ball Tour. אתר המוזיקה "ריברפרונט טיימס", כתב כי הופעתה של גאגא בינואר 2010, עם השיר בסנט לואיס הייתה "פנטסטית" ותיאר אותה כ-"הופעה שנראתה כמו תזמורת בברודוויי עזה, מלאה במנורות, ריקוד כוריאוגרפי, עד שנזכר בשיקגו."

גאגא ביצעה "גרסה כועסת" של השיר ב-"רדיו סיטי מיוזיק הול" כמה ימים לאחר מכן, ובהופעה; היא התכופפה בכריעה שמזכירה חיה, מוקפת בחבורה של רקדנים טורפים למראה, בעוד תמונות של זאב הוצגו. גאגא ביצעה "גרסת קונצרט" של השיר ב-"Lollapalooza" באוגוסט 2010, ולאורך כל השיר בוצע רק סולו גיטרה.

== מיקומי שיא ==
השיר לא זכה להצלחה רבה כמו השירים הקודמים שיצאו מן האלבום, ונכנס רק למצעד אחד. 

== קישורים חיצוניים ==

== הערות שוליים ==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי ליידי גאגא
קטגוריה:שירים שהופקו על ידי ליידי גאגא
קטגוריה:שירים על BDSM
קטגוריה:שירי R&B עכשוויים אמריקאיים
רכיבה למרחקים ארוכים

[[דבוקה של רוכבי אופניים למרחקים ארוכים]]
רכיבה למרחקים ארוכים היא ענף ספורט עממי של רכיבה על אופניים בו המשתתפים נדרשים לעבור מרחקים ארוכים (החל מ-200 ק"מ ועד 1,200 ק"מ ויותר) בתוך מסגרת זמן מוגדרת מראש. זהו אינו ספורט תחרותי, ובדרך כלל אין חשיבות מי הגיע ראשון ובכמה זמן, וכל משתתף שמסיים את המרחק במסגרת הזמן נחשב כמסיים בהצלחה. זמני הגג הם זמני "ברוטו" והרכיבה כולה, גם למרחקים גדולים, נעשית במקצה אחד ארוך, כאשר השעון אינו עוצר אף פעם. הרוכבים יכולים וצריכים, בתוך מסגרת הזמן לרכב באופן חופשי, לנוח כרצונם, לאכול, לישון ואם צריך גם לטפל בתקלות טכניות. בדרך כלל במסגרת המסלול הרוכבים נדרשים לעבור בנקודות בקרה ("קונטרול") כדי להוכיח שהשלימו את המסלול. אירוע רשמי של רכיבה למרחק נקרא "ברווט" (Brevet).

== היסטוריה וכללים ==
רכיבה למרחק מתועדת לראשונה בסוף המאה ה-19, אז קבוצת רוכבים יצאה מרומא לנאפולי (כ-230 ק"מ) והצליחה להתחיל ולסיים את הרכיבה לאור יום. בתחילת המאה ה-20 התגבשו כללי הברווט. בתחילה הוגדר שמדובר ברכיבה קבוצתית, כלומר כל הרוכבים נדרשים להתחיל ולסיים יחד, אך בהמשך הכללים שונו, והרכיבה הפכה לחופשית בתוך מסגרת זמן מוגדרת. כמו כן, רוח התחרות היא שהרוכבים צריכים לדאוג לעצמם ולא להסתמך על עזרה מבחוץ. לפיכך, למשל, הרכיבה נעשית על כבישים פתוחים, ללא רכבי ליווי. מותר כמובן להיעזר זה בזה, והעובדה שלא מדובר באירוע תחרותי מעודדת עזרה הדדית בין הרוכבים. קבוצה של רוכבי מרחק הקימה בתחילת המאה ה-20 את ארגון ה[http://www.audax-club-parisien.com/EN/&#x20;Audax&#x20;Club&#x20;Parisien ACP (Audax Club Parisien]) שמהווה עד היום את ארגון הגג של רוכבי המרחק בעולם, מפרסם וקובע את כללי התחרות, מנהל את חלוקת המדליות לרוכבים המסיימים בהצלחה ברווטים או סדרות של ברווטים ומארגן את התחרות פריז–ברסט–פריז פעם בארבע שנים - אחת התחרויות המרכזיות בתחום. עם הזמן קמו ארגונים אזוריים במדינות שונות, וגם בישראל מתקיימים ברווטים בשנים האחרונות באופן סדיר. 

המרחקים המקובלים לרכיבות ברווט הם:
200 ק"מ (זמן גג של 13.5 שעות)
300 ק"מ (זמן גג של 20 שעות)
400 ק"מ (זמן גג של 27 שעות)
600 ק"מ (זמן גג של 40 שעות)
1,000 ק"מ (זמן גג של 75 שעות)
1,200 ק"מ (זמן גג של 90 שעות)

ישנן רכיבות למרחקים ארוכים יותר.

רוכבים המסיימים סדרה של ברווטים למרחקים 200, 300, 400, 600 ק"מ באותה עונה זוכים לתואר super randonneur
יש גם מדליות נוספות לאלה שמצליחים לסיים 5,000 ק"מ בשנה, או מסיימים רכיבות ארוכות מאוד במדינות שונות ועוד.

== מסלולים מפורסמים ==
הברווט המפורסם ביותר הוא פריז–ברסט–פריז הנערך פעם ב-4 שנים, למרחק של 1,200 ק"מ ומשתתפים בו כ-5,000 רוכבים. כבר מספר שנים שרוכבים ישראלים משתתפים ומסיימים בהצלחה רכיבה מפורסמת זו. ברווטים ארוכים נוספים הם London–Edinburgh–London הנערך גם הוא אחת ל-4 שנים למרחק של 1,400 ק"מ. ה-1001 miglia באיטליה (למרחק של 1,600 ק"מ) ורכיבות רבות נוספות.
בארץ מתקיימים מספר ברווטים בכל שנה, כולל רכיבות למרחקים של 1,000 ו-1,200 ק"מ אחת לכמה שנים. ולוח הזמנים של הרכיבות ופרטים נוספים על הברווטים בארץ אפשר למצוא [http://israeli-randonneur.blogspot.co.il/ כאן]

קטגוריה:אופניים
קטגוריה:ספורט אתגרי
בלוגוריה בלגורוד

סמל הקבוצה הישן
בלוגוריה בלגורוד (ברוסית: Волейбольный Клуб Белогорье Белгород) היא קבוצת כדורעף רוסית מקצוענית מהעיר בלגורוד, המתמודדת בליגת העל הרוסית בכדורעף ובליגת האלופות.

הקבוצה זכתה באליפות הליגה הרוסית ובגביע הרוסי 8 פעמים, זכתה 3 פעמים בליגת האלופות בכדורעף, ונכון ל-2019,
נמצאת במקום 17 בדירוג האירופי של קונפדרציית הכדורעף האירופית.

בלוגוריה היא אחת הקבוצות הגדולות ביותר באירופה וברשותה מאזן שיא של 51 ניצחונות בשנים 2001—2003.
==הישגים לפי עונה==
{| class="wikitable"
|-
!עונה
!ליגה
!מיקום
|-
| 1992/93 || rowspan=3|הליגה העליונה || 8
|-
| 1993/94 || 7
|-
| 1994/95 || 2
|-
| 1995/96 || rowspan=23|ליגת העל || 2
|-
| 1996/97 || 1
|-
| 1997/98 || 1
|-
| 1998/99 || 2
|-
| 1999/00 || 1
|-
| 2000/01 || 5
|-
| 2001/02 || 1
|-
| 2002/03 || 1
|-
| 2003/04 || 1
|-
| 2004/05 || 1
|-
| 2005/06 || 2
|-
| 2006/07 || 8
|-
| 2007/08 || 5
|-
| 2008/09 || 5
|-
| 2009/10 || 2
|-
| 2010/11 || 3
|-
| 2011/12 || 9
|-
| 2012/13 || 1
|-
| 2013/14 || 3
|-
| 2014/15 || 2
|-
| 2015/16 || 3
|-
| 2016/17 || 4
|-
| 2017/18 || 2
|}

==תארים==
* ליגת העל הרוסית בכדורעף (8): 1997, 1998, 2000, 2002, 2003, 2004, 2005, 2013
* הגביע הרוסי בכדורעף (8): 1995, 1996, 1997, 1998, 2003, 2005, 2012, 2013
* הסופר קאפ הרוסי בכדורעף (1): 2013
*הטורניר לזכר פלאטונוב (3): 2013, 2015, 2016
* ליגת האלופות בכדורעף (3): 2003, 2004, 2014
* גביע קונפדרציית הכדורעף האירופית (2): 2009, 2018
* אליפות העולם למועדונים (1): 2014

==קישורים חיצוניים==

* 

==הערות שוליים==

קטגוריה:קבוצות כדורעף רוסיות
קטגוריה:בלגורוד
הגשר (סדרת טלוויזיה, 2018)

הגשר בו מתרחשת סצנת הפתיחה
הגשר (ברוסית: Мост) היא סדרת דרמה משטרתית רוסית, משנת 2018 שעונתה הראשונה שודרה בערוץ NTV ועונתה השנייה עלתה ב-22 במאי 2020 בשרתי Start.ru.

הסדרה מהווה עיבוד מחודש לסדרה הדנית-שוודית "הגשר" משנת 2011.

==עלילת הסדרה==
===עונה 1===
הגשר שמחבר בין העיר איוואנגורוד הרוסית לנרבה האסטונית מוחשך לפתע, כשהאור נדלק בחזרה, נמצאת גופת אישה בקו הגבול שבין אסטוניה לרוסיה, המחייבת חקירה משותפת של כוחות השיטור האסטונים והרוסיים. את הצד הרוסי מייצג החוקר מקסים קזאנצב בעוד את הצד האסטוני מייצגת הבלשית אינגה ורמה. יחד עליהם לעבוד על חקירת תיקי רצח שחושפים רוצח מסוכן, שמעוניין להעביר מסר על חוסר המוסריות ומציג עצמו כלוחם למען האמת בעודו מציב את קזאנצב כאויבו המרכזי.

===עונה 2===
שנה לאחר אירועי העונה הקודמת. על ספינה בסנקט פטרבורג נמצאו שלוש בובות וגופת אישה. האישה מזוהה כמרתה אנדרסה, עובדת הקונסוליה האסטונית בפטרבורג, בחקירה ששוב מפגישה את קזאנצב עם אינגה ורמה מהמשטרה האסטונית.

יחד הם יוצאים למרדף אחר רוצח סדרתי מסוכן.

== שחקנים ודמויות==
{| class="wikitable"
! שחקן/ית !! דמות !! הערות
|-
| אינגבורגה דפקונייטה || אינגה ורמה || בלשית מחלק הרצח בסניף נארווה של משטרת הפלילים המרכזית
|-
| מיכאיל פורצ'נקוב || מקסים קזאנצב || בלש מחלק הרצח במשטרת סנקט פטרבורג
|-
| פאבל סטונט || דניס || בנו של קזאנצב
|-
| גוידו קנגור || הלמר טולאס || ידידה היחיד ומפקדה של ורמה
|-
| מריה סקוראטובה || לנה ||
|-
| אליונה קוצ'קובה || סבטה ||
|-
| יורי קובאליוב || ניקולאי ואסילייביץ' ||
|-
| אנה טבאנינה || ליזה || רעייתו של קזאנצב
|-
| אלינה פורדה || וילמה ריוטל || מפקחת במשטרה האסטונית ושותפתה לשעבר של ורמה
|-
|}

==הפקה==
===צילומים===
צילומי הסדרה החלו ביולי 2017 והושלמו בנובמבר אותה שנה.

==קישורים חיצוניים==
* 

* [http://www.ntv.ru/serial/Most הסדרה] באתר של ערוץ NTV
* [https://web.archive.org/web/20190308034009/https://start.ru/watch/most הסדרה] באתר Start.ru

==הערות שוליים==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:משטרת רוסיה בתרבות ובאמנות
קטגוריה:סדרות דרמה רוסיות
קטגוריה:NTV: תוכניות וסדרות
קטגוריה:תוכניות טלוויזיה שמתרחשות בסנקט פטרבורג
קטגוריה:תוכניות וסדרות טלוויזיה רוסיות מבוססות על פורמט זר
קטגוריה:גבול אסטוניה–רוסיה
הפתיחה לעמים העתיקים והמודרניים

גאורג פיליפ טלמן
הפתיחה לעמים העתיקים והמודרניים למיתרים ולבאסו קונטינואו בסול מז'ור (G Dur) (בצרפתית: L'Ouverture des Nations anciens et modernes, כך במקור - נכון היה לכתוב anciennes) היא סוויטה תזמורתית מאת המלחין הגרמני גאורג פיליפ טלמן (1767-1681) מתקופת הבארוק.
היא נשמרה בשני כתבי יד, אחד מהם נמצא בברלין והשני בדרמשטאדט. היא מסומנת TWV 55:G4 ברשימת היצירות של טלמן.
סוויטה זו היא אחת מ-134 היצירות ששרדו מתוך כשש מאות סוויטות שהלחין טלמן. בדומה לחלק מסויטות אלה יש לה אופי תוכניתי.
טלמן כתב אותה בערך בשנים 1721–1725, שנותיו הראשונות בהמבורג, בה התמנה לתפקיד קנטור של ה"יוהאנאום", מנהל האופרה המקומית ואחראי על המוזיקה בחמש כנסיות לותרניות בעיר.

היצירה כוללת תשעה חלקים:
*פתיחה (Ouverture)
:בניחוח צרפתי, היא שימשה גם כפתיחה לאופרה של טלמן - "סוקרטס סבלני" (1721). מתחילה בקטע איטי, אחר כך חלק בסגנון פוגה ושוב קטע איטי.
*זוג מנואטים (Menuet 1 et 2)
*"גרמנים עתיקים" (Les Allemands anciens)
:קטע איטי, המזכיר שיר לכת
*הגרמנים מודרניים" (Les Allemands modernes)
:קטע מהיר, במקצב 4/4
*"השוודים העתיקים" (Les Suédois anciens)
:קטע איטי, במקצב 3/2, המבוסס על הריקוד סרבנדה
*"השוודים המודרניים" (Les Suédois modernes)
:קטע מהיר, בקצב 2/4, עם שמיניות וחלקי שש עשרה
*"הדנים העתיקים" (Les Danois anciens)
:במקצב איטי 4/4 בסגנון הריקוד גבוט
*"הדנים מודרניים" (Les Danois modernes)
:מהיר, מזכיר סגנון של "בטאליה" ("קרב") כמו ביצירה של האיטלקי גרגוריו למבראנצי משנת 1716
*"הנשים הקשישות" (Les vieilles femmes)
:קטע הומוריסטי בצורת גבוט ועם יסודות כרומטיים היוצרים אפקט גרוטסקי.
בחלוקת הקטעים ל"עתיקים" ו"מודרניים" היו שראו רמז למחלוקות שהתרחשו בזירת התרבות והמוזיקה בצרפת ובארצות אחרות בין התומכים בחידושים ולתומכים במוסכמות. בצרפת המחלוקת בתחום המוזיקה התייחסה להבדלים בין ההשפעות האיטלקיות לסגנון הצרפתי המקומי. טלמן בחר ביצירה זאת בקטעי מוזיקה המיוחסים לגרמנים, לשוודים ולדנים, ייתכן תחת רושם המלחמה הצפונית הגדולה (1721-1700) שפגעה, בין היתר, בחצר בזוראו, שבה חי המלחין ופעל מספר שנים.
החלקים ה"מודרניים" הם בצורת "א-ב-א" (ABA), מהירים אך אינם ריקודיים, מזכירים יותר סגנון איטלקי, לעומת החלקים ה"עתיקים" שהם קרובים יותר למוזיקה הצרפתית.

==קישורים חיצוניים==
* Sarah-Denise Fabian Aufgeweckte Einfälle' und 'sinnreiche Gedanken' - Witz und Humor in Ouvertürensuiten Georg Philipp Telemanns, Heidelberg, Univ., Diss., 2014. 
(שרה-דניז פביאן - "רעיונות שנונים" ו"מחשבות מתוחכמות" - התבדחות והומור בסויטות-הפתיחות של גאורג פיליפ טלמן" - עבודת דוקטורט באוניברסיטת היידלברג)
*[https://www.gramophone.co.uk/review/telemann-overture-suites Nicholas Anderson Review]
about a CD of Nicholas Ward and Northern Chamber Orchestra, Gramophone 1999
*[https://www.youtube.com/watch?v=vlODL_kuB5E באתר יו טיוב - הקטעים "הגרמנים"- בביצוע "קולגיום אינסטומנטאלה ברוגנזה" מברוז' בניצוח פטריק פר]

==הערות שוליים==

קטגוריה:מוזיקה של תקופת הבארוק
קטגוריה:יצירות מאת טלמן